VS001493
Datum: 1997-05-07T02:00:00.000+02:00
datum_sodbe_i_stopnje: 2001-10-01T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe kolena in goleni in njihove posledice - poškodbe skočnega sklepa in stopala in njihove posledice
fischer: hudi primeri
odskodnina: 3.000.000,00 SIT
opombe: II Ips 691/2004. Reviziji obeh pravdnih strank sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 55 do 60 let

Elektro delavec.

## Škodni dogodek

Poškodovan v delovni nesreči, ko je nanj, pri zamenjavi, padel dotrajan daljnovodni drog.

## Poškodba

Odprt prelom leve goleni, prelom notranjega dela levega gležnja in udarnina glave desno zadaj.

## Telesne bolečine

1.000.000,00 SIT Hude stalne bolečine 5 dni, stalne bolečine srednje intenzitete 10 dni, stalne bolečine lažje intenzitete 14 dni, občasne bolečine pa je trpel intenzivneje še 2 meseca, potem pa se je njihova pogostost zmanjševala tako, da se sedaj pojavljajo le pri večjih obremenitvah in se bodo pojavljale tudi v bodoče.

#### Hospitalizacija

Oškodovanec je bil dvakrat hospitaliziran, skupaj 16 dni. Takoj po nezgodi je bil podvržen operativnemu posegu, v katerem je bila narejena osteosinteza goleni s ploščico in vijaki in osteosinteza gležnja z vijakom. Po dveh letih je bil ponovno podvržen operativnemu posegu zaradi odstranitve osteosintetskega materiala.

#### Ambulantno zdravljenje

14 ambulantnih pregledov.

#### Rehabilitacija

Opravil je fizioterapijo.

#### Nevšečnosti med zdravljenjem

V času hospitalizacije je bil 3 dni popolnoma odvisen od strežnega osebja tudi pri zadovoljevanju osnovnih fizioloških potreb. Podvržen je bil tudi številnim rentgenskim slikanjem, več kot 4 mesece je lahko hodil le z berglami, od tega 4 tedne brez obremenitve, pozneje pa 3 mesece z delno obremenitvijo. Jemati je moral številna zdravila proti bolečinam, kakor tudi antibiotike.

## Strah

200.000,00 SIT Ob samem dogodku je trpel strah za svoje življenje, ki je trajal do pregleda v bolnišnici, ko se je seznanil s poškodbami. Nato se je pojavil strah za izid zdravljenja. Strah ga je bilo, ali bo še lahko hodil in opravljal svoj poklic. Ta strah je bil intenzivnejši 1 mesec, pozneje pa se je postopoma umirjal in je bil prisoten do konca zdravljenja.

## Zmanjšanje življenjske aktivnosti

1.500.000,00 SIT Omejena gibljivost levega gležnja pri upogibu hrbtno in podplatno za četrtino in pri zvračanju navznoter za eno tretjino. Zaradi tega čuti posledice pri hoji, posebej v hrib ali po stopnicah, pri preskakovanju ovir na poti. Težje tudi počepne. Težje opravlja dela doma, saj zanje porabi več časa in mora med delom počivati. Opustil je aktivnost v folklorni skupini in aktivno igranje odbojke. Prav tako ne opravlja več dela električarja, saj ne more stati na lestvi, kar pa je pogosto pri tem delu.

## Skaženost

300.000,00 SIT Obsežna brazgotina na levi goleni dolga 19 cm, kakor tudi brazgotina v predelu levega gležnja z notranje strani dolga 7 cm. Koža okrog brazgotine na goleni je hiperpigmentirana. Brazgotine so vidne predvsem poleti, ko ni oblečen v dolge hlače.

---

ZOR člen 200, 203